Ar tagara n yixef agi nessaweḍ ad d nefk tibadutin i wakud d wadeg, nexdem tasleḍt i wakud nekes-d tifukas n wakud d tiremt n tsiwelt, akken deɣen nefka-as i wadeg ukuz n lesnaf. Ɣas akken nezra belli ixef-agi n teẓri ur yemmid ara neɣ ahat yella deg-s wayen i xuṣṣen maca tazrawt-nneɣ nerra-tt ɣer tiẓri n Genette.G. Akken daɣen nessaweḍ ad d negzu d akken amsawal i wakken ad d yaru tullist ilaq ad d -yeḍfer tarrayt n tsiwelt d yiferdisen ɣef wacu ara tebnu tullist-is acku yal aferdis yesɛa azal d twuri di teḥkayt.